**EHDOTUS VALTIONEUVOSTON ASETUKSEKSI VESIENHOITOALUEISTA ANNETUN VALTIONEUVOSTON ASETUKSEN LIITTEEN 1 JA 2 MUUTTAMISESTA**

**YLEISPERUSTELUT**

* 1. **Nykytila ja lainsäädäntö**

Vesienhoidon ja merenhoidon kansallinen sääntely perustuu EU:n direktiiveihin, joista keskeisimpiä ovat Euroopan parlamentin ja neuvoston direktiivi (2000/60/EY) yhteisön vesipolitiikan puitteista (vesipuitedirektiivi), Euroopan parlamentin ja neuvoston direktiivi (2008/56/EY) yhteisön meriympäristöpolitiikan puitteista (meristrategiadirektiivi) sekä Euroopan parlamentin ja neuvoston direktiivi (2006/118/EY) pohjaveden suojelusta pilaantumiselta ja huononemiselta (pohjavesidirektiivi), jota on muutettu Komission direktiivillä (2014/80/EU).

Vesienhoidon ja merenhoidon järjestämisen yleisenä tavoitteena on suojella, parantaa ja ennallistaa vesiä ja Itämerta niin, ettei pintavesien ja pohjavesien tai Itämeren tila heikkene ja että niiden tila on vähintään hyvä. Vesienhoidon ja merenhoidon suunnittelu perustuu vesienhoidon ja merenhoidon järjestämisestä annettuun lakiin (1299/2004, VMJL) ja sen nojalla annettuihin valtioneuvoston asetuksiin. Ympäristöministeriö ja maa- ja metsätalousministeriö ohjaavat ja seuraavat toimialoillaan lain täytäntöönpanoa.

**Valtioneuvoston asetus vesienhoitoalueista**

Valtioneuvoston asetuksella vesienhoitoalueista (1303/2004) pannaan osaltaan täytäntöön vesipuitedirektiivin säännöksiä. Asetuksella annetaan tarkempia säännöksiä vesienhoidon hallinnollisista järjestelyistä sekä osallistumisesta.

Asetuksen liite 1 koskee vesienhoitoalueita määrittäviä vesistöalueita. Liitteessä 1 luetellaan vesialuekohtaisesti ne vesistöalueet, joiden perusteella kyseiset vesienhoitoalueet määrittyvät. Asetuksen liite 2 koskee vesienhoitoalueilla kokonaan tai osittain sijaitsevia kuntia. Liitteestä 2 käy ilmi, minkä vesienhoitoalueen alueella kunta tai sen osa sijaitsee. Osa kunnista voivat lisäksi sijaita kahdella tai kolmella vesienhoitoalueella.

VMJL 15 §:ssä (muutos 1410/2019, voimaan 1.1.2020, HE 73/2019 vp) säädetään osallistumisesta ja tiedottamisesta. VMJL 15 §:n 1 momentin mukaan elinkeino-, liikenne- ja ympäristökeskuksen on annettava 13 §:ssä tarkoitetut valmisteluasiakirjat tiedoksi julkisella kuulutuksella. Informatiivisena viittauksena momentissa säädetään siitä, että julkisesta kuulutuksesta säädetään hallintolaissa (434/2003). Lisäksi 15 §:n 1 momentin mukaan tieto kuulutuksesta on julkaistava elinkeino-, liikenne- ja ympäristökeskuksen toimialueen asianomaisissa kunnissa. Informatiivisena viittauksena on, että kunnan ilmoituksista säädetään kuntalain (410/2015) 108 §:ssä. Säännös sisältää velvoitteen siitä, että tieto kuulutuksesta on julkaistava kunnissa. Alueen kuntien tulisi kuitenkin julkaista tieto kuulutuksesta kuntalain 108 §:n mukaisesti eli sähköisessä tietoverkossa.

* 1. **Tavoitteet**

Tämän ehdotuksen tavoitteena on päivittää liitteet 1 ja 2 ajantasaiseksi. Liitteen 1 luettelo päivitetään kansainvälisten vesienhoitoalueiden 6 ja 7 nimien osalta. Vesienhoitoalueen 7 nimeen tehdään myös tekninen korjaus. Muilta osin liitteeseen 1 ei esitetä muutoksia.

Liitteen 2 päivityksessä muutetaan edellä mainittujen kansainvälisten vesienhoitoalueiden nimet liitteen 1 kanssa yhteneväksi sekä korjataan kuntaluettelo vastaamaan nykyistä kuntajakoa. Manner-Suomessa on nyt 294 kuntaa. Jotkut kunnat sijaitsevat yhdellä vesienhoitoalueella ja suurin osa kunnista sijaitsee osittain kahdella tai kolmella vesienhoitoalueella.

* 1. **Keskeiset ehdotukset**

Keskeinen ehdotus on päivittäävesienhoitoalueista annetun valtioneuvoston asetuksen liitteet 1 ja 2 edellä jaksossa 1.2 kuvatulla tavalla. Liitteissä 1 ja 2 ehdotetaan muutettavan kansainvälisten vesienhoitoalueiden nimet. Asetusta annettaessa vuonna 2004 näitä vesienhoitoalueita ei vielä oltu perustettu.

Suomen ja Ruotsin välillä on tehty 11.11.2009 rajajokisopimus (SopS 90-91/2010, muutokset <https://www.finlex.fi/fi/sopimukset/sopsviite/2010/20100090> ), jolla on kumottu aiempi sopimus yhteisen vesienhoitoalueen perustamisesta. Tornionjoen kansainvälinen vesienhoitoalue perustuu tähän rajajokisopimukseen.

Suomen ja Norjan välillä on tehty 30.10.2013 sopimus suomalais-norjalaisesta vesienhoitoalueesta (SopS 50/2014). Tenon-Näätämöjoen-Paatsjoen kansainvälinen vesienhoitoalue perustuu tähän sopimukseen. Sitä edelsi Suomen ja Norjan välillä 5.11.1980 tehty sopimus suomalais-norjalaisesta rajavesistökomissiosta (SopS 32/1981). Suomen ja Venäjän välillä on tehty 24.4.1964 rajavesistöjä koskeva sopimus (SopS 26/1965).

Liitteen 2 päivittämisessä on hyödynnetty Suomen Kuntaliiton ajantasaisia tietoja kuntajaosta.

* 1. **Säädösperusta**

Säädösperustana ehdotetulle asetuksen muutokselle on VMJL 6 § (Valtioneuvoston asetus vesienhoitoalueista). Pykälän mukaan vesienhoitoalueista ja vesienhoitoalueen yhteensovittavasta elinkeino-, liikenne- ja ympäristökeskuksesta annetaan tarkemmat säännökset valtioneuvoston asetuksella.

* 1. **Esityksen vaikutukset**

Liitteiden päivityksellä ei ole hallinnollisia vaikutuksia vesienhoitoon. Esitysehdotus selventää nykyistä oikeustilaa ajantasaistamalla perustettujen kansainvälisten vesienhoitoalueiden nimet.

VMJL 15 §:n 1 momentissa säädetään valmisteluasiakirjojen tiedoksiannosta, jonka mukaan tieto kuulutuksesta on julkaistava ELY-keskuksen toimialueen asianomaisissa kunnissa. Liitteeseen 2 sisältyvän kuntaluettelon ajantasaistaminen selkeyttää oikeustilaa ja varmistaa osaltaan vesienhoitosuunnittelun vuorovaikutteisuutta toteuttavaa tiedoksiantamista kunnissa.

* 1. **Asian valmistelu**

*Perusvalmistelu*

Valtioneuvoston asetuksen muutosehdotus on valmisteltu ympäristöministeriössä virkatyönä.

*Lausuntokierros*

Valtioneuvoston asetuksen muutosehdotus ja siihen liittyvä perustelumuistio ovat olleet lausunnolla X.9.2020 – X.10.2020 verkkopalvelussa www.lausuntopalvelu.fi. Lausuntoa pyydettiin [x taholta täydentyy] taholta. Hankkeen asiakirjat ovat saatavilla ministeriön internetsivuilla tunnuksella YM042:00/2020. Saadut lausunnot ovat lausuntopalvelu.fi –palvelussa [Linkki xxx].

[Lausuntotiivistelmä on julkaistu hankkeen asiakirjoissa xxxx.] Lausunnon antoivat [täydentyy]. Lausunnoissa esitettiin seuraavaa [täydentyy]:

*Jatkovalmistelu*

Lausuntojen ja jatkovalmistelun pohjalta [täydentyy] xxx.

* 1. **Voimaantulo**

Valtioneuvoston asetuksen muutosehdotus on tarkoitettu tulemaan voimaan XX.X.2020.

**YKSITYISKOHTAISET PERUSTELUT**

*Liite 1.* Kansainvälisten vesienhoitoalueiden nimet ehdotetaan muutettavaksi seuraaviksi:

6. Tornionjoen kansainvälinen vesienhoitoalue; ja

7. Tenon—Näätämöjoen—Paatsjoen kansainvälinen vesienhoitoalue.

*Liite 2.* Kansainvälisten vesienhoitoalueiden nimet ehdotetaan muutettavaksi liitteen 1 muutoksen mukaisiksi.

Kuntajako ehdotetaan olevan asetuksen voimaantuloajankohdan mukainen. Kunnat lueteltaisiin taulukoissa vesienhoitoaluekohtaisesti.

Asetuksen antamisvuoden (2004) jälkeen on toteutunut lukuisia kuntaliitoksia. Joissakin yksittäisissä kuntaliitoksissa kunnan alueita on liitetty eri kuntiin. Useimmiten kunnat ovat yhdistyneet toisiinsa kokonaisina.